కొట్టగుళ్లి భాగ్యలక్ష్మి

కొట్టగుళ్లి భాగ్యలక్ష్మి ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2019లో జరిగిన అసెంబ్లీ ఎన్నికల్లో పాడేరు నియోజకవర్గం నుండి ఎమ్మెల్యేగా గెలిచింది. బగత కమ్యూనిటీకి చెందినవారు.
జననం, విద్యాభాస్యం 
కొట్టగుళ్లి భాగ్యలక్ష్మి ఆంధ్రప్రదేశ్ రాష్ట్రం, విశాఖపట్నం జిల్లా, పాడేరు మండలం, పాడేరు గ్రామంలో 1983లో జన్మించింది. ఆమె ఆంధ్ర యూనివర్సిటీ నుండి 2006లో ఎంఎస్సీ పూర్తి చేసింది.

రాజకీయ జీవితం
కొట్టగుళ్లి భాగ్యలక్ష్మి తన తండ్రి కొట్టగుళ్లి చిట్టినాయుడు అడుగు జాడల్లో రాజకీయాల్లోకి వచ్చి కాంగ్రెస్ పార్టీలో చేరి అరకు పార్లమెంట్‌ యూత్‌ కాంగ్రెస్‌ అధ్యక్షురాలిగా, 2014 నుంచి 2017 వరకు కాంగ్రెస్‌ పార్టీ రాష్ట్ర ప్రధాన కార్యదర్శిగా పని చేసింది. భాగ్యలక్ష్మి 2017లో వైఎస్సార్ కాంగ్రెస్ పార్టీలో చేరి 2019లో జరిగిన  ఎన్నికల్లో  పాడేరు నియోజకవర్గం నుండి వైఎస్‌ఆర్‌సీపీ అభ్యర్థిగా పోటీ చేసి టీడీపీ అభ్యర్థి గిడ్డి ఈశ్వరీ పై 42804 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగుపెట్టింది.

మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:విశాఖపట్నం జిల్లా నుండి ఎన్నికైన శాసన సభ్యులు